**MOREBITNI PRENOSI PRIJAV ZA VPIS V SREDNJO ŠOLO**

**Do 16. 6. 2020** lahko devetošolke in devetošolci neomejeno prenašate prijave v vse programe, tudi v tiste, kjer je število prijav večje od števila razpisanih mest.

Postopek prenosa prijav je letošnje leto poenostavljen, tako da lahko devetošolci in starši vse naredite na daljavo, in sicer:

**1.** **Izpolnite obrazec**, ki je objavljen na spletni strani ministrstva (nahaja se tudi med gradivi za 9. razred, v e-učilnici za karierno orientacijo pod obvestila in na spletni strani šole pod svetovalno delo – karierna orientacija – obvestila).

**2.** Obrazec **izpolnite, podpišete in ga skeniranega ali fotografiranega pošljete na elektronski naslov svetovalne delavke na šoli, kjer imate prijavo***.*

**3.** Šolske svetovalne delavke srednjih šol bodo poskrbele, da bodo prijavnico poslale na šolo, kamor boste želeli prenesti prijavo. **To pomeni, da staršem in učencem ni potrebno prihajati na nobeno šolo, vse se bo opravilo preko elektronske pošte, srednje šole pa bodo prijavnice same prenesle med sabo ob koncu prenosnega roka.**

Tako kot vsako leto tudi letos staršem in učencem svetujemo, da se o smiselnosti prenosa prijave na drugo šolo pogovorijo s svetovalnimi delavkami osnovnih in srednjih šol, kjer lahko tudi preverijo kakšno je stanje točk glede na ocene 7. in 8. razreda.

Svetovalne delavke srednjih šol lahko pokličete starši, na vse srednje šole pa bova še pred koncem prenosnega roka klicali tudi psihologinja Jerneja Kocman in pedagoginja Tatjana Košak in vas pravočasno obvestili, v primeru, da bo srednja šola svetovala prenos prijave.